**Javna** **agencija za knjigo Republike Slovenije (v nadaljevanju: JAK)** na podlagi Zakona o Javni agenciji za knjigo Republike Slovenije (Uradni list RS, št. 112/07, 40/12, 63/13), Zakona o uresničevanju javnega interesa za kulturo (Uradni list RS, št. 77/07 – UPB1, 56/08, 4/10, 20/11, 100/11 in 111/13), Pravilnika o izvedbi postopkov javnega poziva in javnega razpisa s področja knjige (Uradni list RS, št. 107/15) ter Pravilnika o strokovnih komisijah Javne agencije za knjigo Republike Slovenije (Uradni list RS, št. 19/09, 10/14) **objavlja**

**Javni razpis za izbor kulturnih projektov na področjih delovnih in rezidenčnih štipendij ter mobilnosti avtorjev za leto 2016**

(v nadaljevanju: JR9–AVTORJI–2016)

**1. Naziv in sedež naročnika**

Javna agencija za knjigo Republike Slovenije, Metelkova 2b, 1000 Ljubljana.

**2. Predmet in področja javnega razpisa**

Predmet javnega razpisa je izbor izvajalcev in sofinanciranje kulturnih projektov v letu 2016 na naslednjih področjih knjige:

1. **delovne štipendije (DŠ),**
2. **rezidenčne štipendije v tujini (RŠ),**
3. **mobilnost avtorjev v tujini (M).**

**3. Cilji javnega razpisa na področjih in omejitev števila v sofinanciranje sprejetih prijaviteljev**

JAK bo kulturne projekte na področjih tega javnega razpisa podpirala v skladu z naslednjimi dolgoročnimi cilji in vsebinskimi usmeritvami:

**3.1 Delovne štipendije (DŠ)**

- neposredna podpora avtorjem (vrhunskim ustvarjalcem, perspektivnim mladim ustvarjalcem, literarnim kritikom in urednikom knjižnih izdaj, ki ustvarjajo v slovenskem jeziku.

JAK bo v okviru tega razpisnega področja za sofinanciranje izbrala predvidoma dvanajst (12) prijaviteljev.

**3.2 Rezidenčne štipendije v tujini (RŠ)**

* neposredna podpora avtorjem leposlovnih in humanističnih besedil, ki ustvarjajo v slovenskem jeziku;
* promocija in uveljavljanje avtorjev in njihovih del v tujini ter širjenje obzorij vrhunskih in perspektivnih avtorjev leposlovnih in esejističnih besedil, ki ustvarjajo v slovenskem jeziku.

JAK bo v okviru tega razpisnega področja za sofinanciranje izbrala največ sedem (7) prijaviteljev.

**3.3 Mobilnost avtorjev v tujini (M)**

* neposredna podpora avtorjem leposlovnih in humanističnih besedil, ki ustvarjajo v slovenskem jeziku;
* promocija in uveljavljanje avtorjev in njihovih del v tujini ter širjenje obzorij vrhunskih in perspektivnih avtorjev leposlovnih in esejističnih besedil, ki ustvarjajo v slovenskem jeziku.

JAK bo v okviru tega razpisnega področja za sofinanciranje izbrala največ tri (3) projekte posamičnega prijavitelja.

**4. Obdobje sofinanciranja ter vsebinska opredelitev področij javnega razpisa**

Na tem javnem razpisu izbranim prijaviteljem bodo dodeljena sredstva na področjih delovnih štipendij (DŠ) in mobilnosti (M) za sofinanciranje kulturnih projektov, izvedenih v letu **2016**.

**4.1 Delovne štipendije (DŠ)**

V okviru tega področja bo JAK delovne štipendije dodelila vrhunskim ustvarjalcem, perspektivnim mladim ustvarjalcem, literarnim kritikom in urednikom knjižnih izdaj, ki ustvarjajo v slovenskem jeziku in s svojim delom pomembno prispevajo h kvaliteti, raznovrstnosti in vrednotenju slovenskega književnega ustvarjanja.

**4.2 Rezidenčne štipendije v tujini (RŠ)**

V okviru tega področja bodo izbrani vrhunski in perspektivni ustvarjalci, avtorji leposlovnih ali esejističnih besedil, ki ustvarjajo v slovenskem jeziku in s svojim delom bistveno prispevajo k uveljavitvi slovenske kulture v mednarodnem prostoru, za enomesečne rezidenčne štipendije na lokacijah v tujini v letih 2016 in 2017.

Na javnem razpisu JR9–RŠ–2015 izbrani izvajalec rezidenčnih štipendij, Založba Goga, bo z izbranim prijaviteljem kulturnega projekta sklenil pogodbo o sofinanciranju v okviru pogodbenih možnosti ter poskrbel za izvedbo štipendij na naslednjih lokacijah: Finska, Jyvaskila – 2 x; Latvija, Ventspils – 2 x; Nemčija, Berlin; Češka, Praga; Bosna in Hercegovina, Sarajevo.

**4.3 Mobilnost avtorjev v tujini (M)**

V okviru tega področja bodo sofinancirani potni stroški v posamičnih avtorjev, ki ustvarjajo v slovenskem jeziku na področju leposlovja, za vabljene nastope na kulturnih prireditvah v tujini, namenjene predvsem širši javnosti. Prav tako bodo sofinancirani potni stroški v posamičnih avtorjev, ki ustvarjajo na področju humanistike, vendar le za vabljene nastope na odmevnih kulturnih prireditvah v tujini, ki so namenjene širši javnosti in za katere prijavitelji ne morejo pridobiti sredstev iz drugih virov.

**5. Okvirna vrednost javnega razpisa JR9–AVTORJI–2016, izvedba postopkov sofinanciranja, obdobje za porabo sredstev ter sprememba ali prekinitev sofinanciranja**

Okvirna vrednost javnega razpisa JR9–AVTORJI–2016 znaša predvidoma 96.000,00 EUR na področju delovnih štipendij in 13.000,00 na področju mobilnost avtorjev v tujini. Sredstva za področje rezidenčnih štipendij v tujini so zagotovljena v okviru razpisa JR9–RŠ–2015.

Sredstva, dodeljena v okviru tega razpisa, morajo biti porabljena v letu 2016 oz. v plačilnih rokih, kot jih bo določal veljavni zakon o izvrševanju proračuna Republike Slovenije ter pogodba o sofinanciranju.

JAK si pridržuje pravico, da ne razdeli vseh okvirno določenih sredstev tega javnega razpisa.

JAK bo v prvi fazi izvedbe javnega razpisa preverila izpolnjevanje razpisnih pogojev prijaviteljev, v drugi fazi bo pristojna strokovna komisija vloge prijaviteljev ovrednotila po razpisnih kriterijih, nato bo JAK izdala odločbe o izboru in sofinanciranju za leto 2016 ter o višini dodeljenih sredstev za sprejete kulturne projekte.

Če JAK na podlagi rednega ali izrednega nadzora sofinanciranega kulturnega projekta ugotovi, da izbrani kulturni projekt v celoti ali delno ni bil izveden, da je bila izvedba kulturnega projekta neskladna s prijavno vlogo ali pogodbo, pomanjkljiva ali na neustrezni ravni, da se dejanski stroški kulturnega projekta razlikujejo od navedenih v prijavni dokumentaciji oziroma sklenjeni pogodbi o sofinanciranju kulturnega projekta, ali da prijavitelj ni upošteval v pogodbi določenih drugih obveznosti, lahko JAK zahteva delno ali celotno vračilo že izplačanih sredstev z zakonitimi obrestmi, pri čemer lahko prekine sofinanciranje na javnem razpisu izbranega kulturnega projekta.

Če se v času izvedbe postopkov tega javnega razpisa obseg sredstev, ki je v državnem proračunu namenjen za sofinanciranje JAK, zmanjša do takšne mere, da ne zagotavlja izpolnitve ciljev razpisa, lahko JAK postopek razpisa ustavi, v primeru že izdanih odločb izda nadomestne odločbe, s katerimi ustrezno spremeni odločitev o sofinanciranju kulturnih projektov oziroma spremeni ali prekine že sklenjene pogodbe o sofinanciranju kulturnih projektov.

Vsa tveganja pri izvajanju kulturnega projekta pred izdajo odločbe in podpisom pogodbe o sofinanciranju izbranega kulturnega projekta nosi njegov izvajalec.

**6. Višina sofinanciranja in upravičeni stroški**

**6.1 Višina delovne štipendije (DŠ)**

Za delovne štipendije za vrhunske ustvarjalce, perspektivne mlade ustvarjalce, literarne kritike in urednike knjižnih izdaj je pavšalni znesek 8.000,00 EUR bruto (znesek vključuje vse stroške izplačevalca).

**6.2 Višina rezidenčne štipendije v tujini (RŠ)**

Vrednost rezidenčne štipendije v tujini vključuje:

* stroške enomesečne štipendije v višini 1.500,00 EUR bruto;
* predvidene potne stroške štipendistov, in sicer za vlak (2. razred), ali avtobus, ali letalo (ekonomski razred), ali kilometrina, največ v višini vrednosti železniške vozovnice 2. razreda;
* stroške vizumov.

**6.3 Upravičeni stroški na področju mobilnosti avtorjev v tujini (M)**

Upravičeni stroški kulturnega projekta so stroški, nastali pri aktivnostih, ki so neposredno povezane s projektom, sprejetim v sofinanciranje, v skladu s predmetom in namenom razpisa ter niso sofinancirani iz drugih javnih virov.

Med upravičene stroške sodijo potni stroški, in sicer za vlak (2. razred), ali avtobus, ali letalo (ekonomski razred), ali kilometrina, največ v višini vrednosti železniške vozovnice 2. razreda, stroški vinjet, stroški drugih javnih prevozov in stroški vizumov.

JAK bo izbranim izvajalcem projektov na področju mobilnosti avtorjev v tujini sofinancirala do 100 % in največ 2.000,00 EUR vseh upravičenih stroškov na prijavljeni kulturni projekt posamičnega avtorja.

Za stroške, ki so predmet sofinanciranja, upravičenec ne sme prejeti sredstev iz drugih virov financiranja (prepoved dvojnega financiranja). Če bo JAK ugotovila, da je upravičenec prejel sredstva ali pa so mu bila odobrena za isti namen tudi iz drugih virov financiranja, se lahko pogodba o sofinanciranju razdre, upravičenec pa bo dolžan JAK povrniti vsa neupravičeno prejeta sredstva s pripadajočimi obrestmi od dneva nakazila do dneva vračila sredstev.

**7. Pogoji za sodelovanje na javnem razpisu JR9–AVTORJI–2016**

**7.1 Splošni pogoji za sodelovanje na javnem razpisu JR9–AVTORJI–2016**

Prijavitelji morajo izpolnjevati naslednje splošne pogoje:

* da imajo v času prijave na ta razpis izpolnjene vse pogodbene obveznosti oziroma urejena medsebojna razmerja z JAK;
* da prijavljeni kulturni projekti niso sofinancirani iz naslova drugih razpisov JAK;
* da dovoljujejo objavo osebnih podatkov z namenom objave rezultatov razpisa na spletni strani JAK, skladno z Zakonom o dostopu do informacij javnega značaja (Uradni list RS, št. 51/06-UPB2) in Zakonom o varstvu osebnih podatkov (Uradni list RS, št. 94/07-UPB1);
* da za isti kulturni projekt (v celoti ali delu) poda vlogo le en prijavitelj;
* da se z istim kulturnim projektom (v celoti ali delu) na ta razpis prijavljajo samo enkrat;
* da pri prijavi upoštevajo vsebinske opredelitve posameznih razpisnih področij, skladno s 4. točko besedila razpisa, ter cilje posameznih razpisnih področij, skladno s 3. točko besedila razpisa;
* da nimajo omejitve poslovanja na podlagi Zakona o integriteti in preprečevanju korupcije (Uradni list RS, št. 69/11 - UPB);
* da je vlogo podala upravičena oseba, da je bila vloga oddana pravočasno in skladno z navodilom o oddaji vloge iz 10. točke besedila tega razpisa;
* da je vloga v celoti napisana v slovenskem jeziku;
* da prijavitelj sprejema sodelovalno dolžnost pri posredovanju verodostojnih informacij ter vsebinske in finančne dokumentacije in se zavezuje, da bo sodeloval pri izvajanju vsebinskega in finančnega nadzora;
* da se prijavitelj zavezuje k vračilu dela ali celotnih sredstev na zahtevo JAK, če bo v postopkih nadzora JAK ugotovila nenamensko porabo proračunskih sredstev oz. preplačilo v odločbi in pogodbi določenega deleža upravičenih stroškov;

Prijavitelj poda izjavo o izpolnjevanju pogojev na prijavnem obrazcu. Če JAK naknadno zahteva izvirnike potrdil o izpolnjevanju pogojev po posameznih alinejah, jih mora prijavitelj dostaviti v zahtevanem roku.

**7.3 Posebni pogoji – razpisna področja**

**7.3.1 Posebni pogoji za področje delovnih štipendij (DŠ)**

Prijavitelji na področju delovnih štipendij morajo ob splošnih izpolnjevati tudinaslednje posebne pogoje:

* da so vpisani v razvid samozaposlenih na področju kulture na področju knjige ali registrirani kot samostojni podjetniki (s. p.) z dejavnostjo na področju knjige,
* da so v primeru, da kandidirajo za delovno štipendijo kot vrhunski ustvarjalci, v obdobju 2014–2016 objavili vsaj eno (1) samostojno izvirno ali prevodno knjižno delo v slovenskem jeziku, ki ni izšlo v samozaložbi, ali da v primeru, da kandidirajo za delovno štipendijo kot perspektivni mladi ustvarjalci, do zaključka razpisa še niso dopolnili 36 let in so v obdobju 2012–2016 objavili vsaj eno (1) samostojno izvirno ali prevodno knjižno delo v slovenskem jeziku, ki ni izšlo v samozaložbi, ali da so v primeru, da kandidirajo za delovno štipendijo kot literarni kritiki, v obdobju 2014–2016 objavljali književne kritike v literarnih revijah, na kulturnih straneh dnevnega tiska in v drugih medijih s kulturnimi vsebinami v slovenskem jeziku, ali da so v primeru, da kandidirajo za delovno štipendijo kot uredniki knjižnih izdaj v obdobju 2014–2016 uredili najmanj 10 leposlovnih ali humanističnih knjižnih del,
* da bodo v obdobju 2016–2017, če kandidirajo za delovno štipendijo kot vrhunski ali perspektivni mladi ustvarjalci, izdali samostojno knjižno delo in imajo za to sklenjeno pogodbo ali pismo o nameri z izdajateljem ali drugo verodostojno dokazilo o izdani knjigi od 1. 1. 2016 dalje;
* da v letih 2014 in 2015 niso prejeli delovne štipendije JAK (iz naslova razpisov JR3–KNJIGA–2014 in JR3–KNJIGA–2015).

Za sredstva na javnem razpisu JR9–AVTORJI–2016 na področju delovnih štipendij (DŠ) ne morejo kandidirati ilustratorji, ki jim je namenjen razpis za delovne štipendije na Ministrstvu za kulturo RS.

**7.3.2 Posebni pogoji za področje rezidenčnih štipendij v tujini (RŠ)**

Prijavitelji na področju rezidenčnih štipendij v tujini morajo ob splošnih izpolnjevati tudi naslednje posebne pogoje:

* da so fizične osebe/avtorji, ki ustvarjajo v slovenskem jeziku na področju leposlovja ali esejistike;
* da so v obdobju 2012–2016 objavili vsaj eno (1) samostojno izvirno leposlovno ali esejistično knjižno delo v slovenskem jeziku, ki ni izšlo v samozaložbi;
* da aktivno obvladajo vsaj en tuj jezik.

**7.3.3 Posebni pogoji za področje mobilnosti avtorjev v tujini (M)**

Prijavitelji na področju mobilnosti avtorjev v tujini morajo ob splošnih izpolnjevati tudi naslednje posebne pogoje:

* da so fizične osebe/avtorji, ki ustvarjajo v slovenskem jeziku na področju leposlovja ali humanistike;
* da so v obdobju 2012-2016 objavili vsaj eno (1) samostojno izvirno leposlovno ali humanistično knjižno delo v slovenskem jeziku, ki ni izšlo v samozaložbi, ali da so v slovenskem jeziku na področju leposlovja in humanistike objavljali v referenčnih tiskanih in drugih medijih;
* da prijavljajo kulturni projekt, ki bo v celoti realiziran v letu 2016;
* da zaprošajo za financiranje do 100 % in največ 2.000,00 EUR vseh upravičenih stroškov na prijavljeni projekt posamičnega avtorja;
* da prijavljajo kulturne projekte, ki so finančno uravnoteženi, kar pomeni, da morajo biti prihodki in odhodki prijavljenega projekta enaki (prihodki = odhodki).

**8. Kriteriji za ocenjevanje vlog**

**8.1 Področje delovnih štipendij (DŠ)**

**VRHUNSKI USTVARJALCI**

|  |  |  |
| --- | --- | --- |
|  | **Razpisni kriteriji/merila – DŠ** | **Točke** |
| 1. | Reference 2014–2016 | 20 |
| 2. | Pomen avtorjevega dela za razvoj slovenske literarne ustvarjalnosti in uveljavitev področja knjige | 10 |
| 3. | Načrtovane in že izvedene dejavnosti ustvarjalca v letu 2016 (dela v pripravi, sodelovanje na literarnih festivalih in drugih prireditvah, predstavitve v medijih, mednarodno sodelovanje idr.) | 10 |
|  | **Skupno število točk** | **40** |

**PERSPEKTIVNI MLADI USTVARJALCI**

|  |  |  |
| --- | --- | --- |
|  | **Razpisni kriteriji/merila – DŠ** | **Točke** |
| 1. | Reference 2012–2016 | 20 |
| 2. | Izkazana posebna nadarjenost in pomen avtorjevega dela za razvoj slovenske literarne ustvarjalnosti in uveljavitev področja knjige | 10 |
| 3. | Načrtovane in že izvedene dejavnosti ustvarjalca v letu 2016 (dela v pripravi, sodelovanje na literarnih festivalih in drugih prireditvah, predstavitve v medijih, mednarodno sodelovanje idr.) | 10 |
|  | **Skupno število točk** | **40** |

**LITERARNI KRITIKI**

|  |  |  |
| --- | --- | --- |
|  | **Razpisni kriteriji/merila – DŠ** | **Točke** |
| 1. | Reference 2014–2016 | 20 |
| 2. | Pomen avtorjevega dela za razvoj vrednotenja književnosti in uveljavitev področja knjige | 10 |
| 3. | Načrtovane in že izvedene dejavnosti literarnega kritika v letu 2016 (načrt objav, udeležbe na strokovnih srečanjih in izobraževanjih idr.) | 10 |
|  | **Skupno število točk** | **40** |

**UREDNIKI KNJIŽNIH IZDAJ**

|  |  |  |
| --- | --- | --- |
|  | **Razpisni kriteriji/merila – DŠ** | **Točke** |
| 1. | Reference 2014–2016 | 20 |
| 2. | Pomen urednikovega dela za razvoj slovenske literarne ustvarjalnosti in humanistike in uveljavitev področja knjige | 10 |
| 3. | Načrtovane in že izvedene dejavnosti urednika v letu 2016 (knjige v pripravi, udeležba na strokovnih srečanjih, mednarodno sodelovanje idr.) | 10 |
|  | **Skupno število točk** | **40** |

**8.2 Področje rezidenčnih štipendij v tujini (RŠ)**

|  |  |  |
| --- | --- | --- |
|  | **Razpisni kriteriji/merila – RŠ** | **Točke** |
| 1. | Reference avtorjevega dela, s poudarkom na obdobju 2012–2016 (kvaliteta opusa v tem obdobju) ali izkazana posebna nadarjenost ustvarjalca | 30 |
| 2. | Prepoznavnost avtorjevega dela v slovenskem in/ali mednarodnem kulturnem prostoru ali izkazan posebni potencial ustvarjalca | 10 |
|  | **Skupno število točk** | **40** |

**8.3 Področje mobilnosti avtorjev v tujini (M)**

|  |  |  |
| --- | --- | --- |
|  | **Razpisni kriteriji/merila – M** | **Točke** |
| 1. | Reference avtorjevega dela, s poudarkom na obdobju 2012–2016 (kvaliteta opusa v tem obdobju) ali izkazana posebna nadarjenost ustvarjalca | 20 |
| 2. | Reference prireditve v tujini in drugih vključenih avtorjev | 20 |
|  | **Skupno število točk** | **40** |

**9. Uporaba kriterijev in način ocenjevanja**

Vloge bodo po ocenjevalnih kriterijih vrednotile za področje pristojne strokovne komisije JAK.

Kriteriji za posamezna razpisna področja tega razpisa so ovrednoteni s točkami, pri čemer je pri posameznem kriteriju navedeno najvišje možno število točk.

Izbrani bodo tisti kulturni projekti, ki bodo v postopku vrednotenja po kriterijih ocenjeni višje. Višina odobrenih sredstev za kulturni projekt je odvisna od obsega in finančne zahtevnosti kulturnega projekta ter sredstev, ki so namenjena razpisu, pri čemer med izbranimi kulturnimi projekti ni primerljivosti glede višine odobrenih sredstev v sorazmerju z višino prejetih točk.

Najnižje število točk za sprejetje kulturnega projekta je na področju mobilnosti avtorjev v tujini in rezidenčnih štipendij 28 (spodnji točkovni prag) ter na področju delovnih štipendij 32 točk (spodnji točkovni prag), vendar bodo skladno z omejitvami števila v sofinanciranje sprejetih projektov izbrani projekti z višjim številom točk.

**10. Razpisni rok in način oddaje vlog**

Prijavitelji morajo vlogo oz. razpisne **obrazce izpolniti s prijavo v spletno aplikacijo**, ki je objavljena na naslovu [https://jakrs.e-razpisi.si](https://jakrs.e-razpisi.si/), povezava do nje pa tudi na naslovu <http://www.jakrs.si/javni-razpisi-in-pozivi/>, na obeh naslovih so tudi podrobnejša navodila za uporabo aplikacije in izpolnjevanje vloge.

Po končanem izpolnjevanju vloge v spletni aplikaciji morajo prijavitelji **vlogo natisniti in jo lastnoročno podpisati.** Natisnjeni vlogi morajo priložiti vsa morebitna listinska ali druga dokazila, ki so zahtevana v besedilu razpisa oz. obrazcih.

Prijavitelji morajo v celoti izpolnjeno **vlogo oddati v predpisanem roku v elektronski obliki in jo natisnjeno poslati s priporočeno pošto ali oddati osebno vsak delavnik med 10. in 12. uro na naslov: Javna agencijo za knjigo RS, Metelkova 2b, 1000 Ljubljana.** Vloga je vložena pravočasno, če jo JAK prejme v elektronski **in** natisnjeni obliki, preden se izteče rok za vložitev vlog. Če se vloga pošlje priporočeno po pošti, se za dan, ko JAK prejme prijavo, šteje dan oddaje poštne pošiljke.

Vlogo je potrebno oddati **v zaprti kuverti in na sprednjo stran kuverte nalepiti obrazec s črtno kodo, ki ga ob tiskanju vloge določi spletna aplikacija.**

**Prijavitelj, ki se prijavlja na več področij javnega razpisa, mora vlogo za posamično področje razpisa poslati v svoji, ločeni kuverti in za vsako področje razpisa posebej izpolniti ustrezen obrazec v spletni aplikaciji**.

Rok za zbiranje vlog prične teči na dan najave javnega razpisa JR9–AVTORJI–2016 v Uradnem listu RS in objave besedila razpisa na spletni strani JAK <http://www.jakrs.si/javni-razpisi-in-pozivi/> dne **15. 7. 2016** ter traja do izteka zadnjega dne roka za oddajo vlog, ki je **22. 8. 2016.**

Vsi zahtevani prijavni obrazci morajo biti izpolnjeni v celoti, datirani in podpisani s strani prijavitelja oziroma izpolnjeni skladno z zahtevami.

**11. Izpolnjevanje razpisnih pogojev, način obravnavanja vlog in odločanje o izboru**

Izpolnjevanje razpisnih pogojev ugotavlja komisija za odpiranje vlog, ki jo izmed zaposlenih na JAK imenuje direktor JAK.

Vloge, ki vsebinsko ne sodijo na razpisno področje in jih strokovna komisija ne more oceniti po kriterijih, navedenih v razpisnem besedilu, se zavržejo kot neupravičene.

Vloge, ki ne bodo izpolnjene v celoti v elektronski obliki in na originalnih, datiranih in podpisanih prijavnih obrazcih oz. ne bodo izpolnjene v skladu z zahtevami dokumentacije javnega razpisa, se bodo štele kot nepopolne.

JAK bo prijavitelje, katerih vloge bodo formalno nepopolne, pozvala, da jih v roku petih (5) dni po prejetju poziva JAK dopolnijo. Če prijavitelji ne bodo dopolnili formalno nepopolnih vlog v zahtevanem roku, bodo vloge s sklepom o zavrženju izločene iz nadaljnje obravnave.

Za prepozne se bodo štele vloge v tiskani in elektronski obliki, ki ne bodo oddane do vključno **22. 8. 2016**. Nepravočasne vloge bodo izločene iz nadaljnje obravnave s sklepom o zavrženju.

Prijavitelji, ki ne bodo izpolnjevali predhodno navedenih splošnih in posebnih pogojev za posamezno razpisno področje, bodo kot neupravičene osebe izločeni iz nadaljnje obravnave s sklepom o zavrženju.

JAK lahko v primeru naknadne ugotovitve o neizpolnjevanju pogojev in po že izdani odločbi o izboru spremeni odločitev in s prijaviteljem ne sklene pogodbe. Prav tako lahko v primeru naknadne ugotovitve o neizpolnjevanju pogojev ali pogodbenih obveznosti v času izvajanja nadzora razveže že sklenjeno pogodbo, v primeru že izplačanih sredstev pa zahteva povračilo dela ali celotnih sredstev.

Samo v primeru, ko zaradi **tehničnih težav razpisovalca**, ki bi pomenile daljše obdobje nedelovanja spletne aplikacije in prijave ne bi bilo mogoče oddati na predpisan način, lahko vlagatelj svojo vlogo v celoti izpolni na obrazcih, ki bodo v tem primeru objavljeni na spletnih straneh, in jo v fizični obliki preda agenciji na način, opredeljen v razpisni dokumentaciji. Samo v navedenem primeru bodo na tak način oddane vloge pravilne in pravočasne in jih bo JAK upoštevala. O morebitnih tehničnih težavah bodo prijavitelji obveščeni na spletni strani razpisovalca.

JAK prijavne dokumentacije in prilog ne bo vračala prijaviteljem.

**Oddaja vloge pomeni, da se prijavitelj strinja s splošnimi in posebnimi pogoji ter kriteriji javnega razpisa.**

Pravočasne in popolne vloge upravičenih oseb bodo predložene v obravnavo pristojnim strokovnim komisijam JAK.

O dodelitvi sredstev bo na podlagi poročil pristojnih strokovnih komisij JAK odločil direktor JAK z odločbo.

Odpiranje vlog bo potekalo na JAK, Metelkova 2b, 1000 Ljubljana in se bo pričelo 25. 8. 2016.

**12. Dokumentacija javnega razpisa**

Dokumentacija javnega razpisa obsega:

* besedilo javnega razpisa,
* prijavne obrazce v spletni aplikaciji za posamezna razpisna področja:

1. delovne štipendije (DŠ),
2. rezidenčne štipendije v tujini (RŠ).
3. mobilnost avtorjev v tujini (M).

Dokumentacija javnega razpisa JR9–AVTORJI–2016 je na voljo na spletnem naslovu [https://jakrs.e-razpisi.si](https://jakrs.e-razpisi.si/), besedilo razpisa pa tudi na spletni strani JAK <http://www.jakrs.si/javni-razpisi-in-pozivi/>.

Prijavitelji morajo predložiti v celoti izpolnjeno naslednjo dokumentacijo:

1. **delovne štipendije (DŠ):**

* natisnjen prijavni obrazec spletne aplikacije DŠ z obveznimi prilogami (za vloge vrhunskih in perspektivnih mladih ustvarjalcev: bibliografija objav in dokazilo o dogovoru z založnikom o izdaji knjige v slovenskem jeziku v obdobju 2016–2017, za vloge literarnih kritikov bibliografija, za vloge urednikov seznam knjig, ki so jih uredili);

1. **rezidenčne štipendije v tujini (RŠ):**

* natisnjen prijavni obrazec spletne aplikacije RŠ z obveznimi prilogami;

1. **mobilnost avtorjev v tujini (M):**

* natisnjen prijavni obrazec spletne aplikacije M z obveznimi prilogami (vabilo avtorju na prireditev v tujini, program prireditve v tujini, kamor je avtor povabljen. Če uradnega programa še ni, vsaj okvirni program.).

**13. Pristojni uslužbenki za informacije in pojasnila**

|  |  |  |  |
| --- | --- | --- | --- |
| **Področje** | **Uslužbenec** | **Telefon** | **E-pošta** |
| Delovne štipendije | Vlasta Vičič | 01 369 58 26 | vlasta.vicic(at)jakrs.si |
| Rezidenčne štipendije v tujini | Katja Stergar | 01 369 58 27 | katja.stergar(at)jakrs.si |
| Mobilnost avtorjev v tujini | Katja Stergar | 01 369 58 27 | katja.stergar(at)jakrs.si |

Informacije lahko dobite po telefonu in elektronski pošti JAK vsak delavnik med 10. in 12. uro.

**Aleš Novak**

Direktor Javne agencije za knjigo RS